**Татар Димскәе авыл җирлеге Советы башлыгының**

**2019 нчы елга отчет доклады.**

**Хөрмәтле \_\_\_\_\_\_\_\_\_\_\_\_\_\_\_\_\_\_!**

**Хөрмәтле халык депутатлары!**

 **Хөрмәтле авылдашлар,**

 Сезне Татар Димскәе авыл җирлегенең 2019 хезмәт елындагы эшчәнлегенә анализ ясап таныштырып үтәсем килә. Җирле үзидарә Советы үзенең эшен Россия Федерациясенең №131 нче “Жирле үзидарәләр оештыруның гомуми принциплары”, Татар Димскәе авылы җирлеге Уставы нигезендә алып бара. Авыл җирлеге Советында бүгенге көндә халык сайлап куйган 6 депутат эшли. Болар: Фахриев Шамил Адисунович, Галлямов Ринат Канафиевич, Загиров Марат Магсумович, Ишков Игорь Борисович, Зайров Марсель Азатович һәм Калимуллин Айрат Әсхәтович. 2019 ел азагында Манасыпов Ринат Рифгатович, эш урынын алыштыру сәбәпле, гариза язып, депутатлыктан азат ителде. Манасыпов безнең авылда 2006 елдан бирле депутат булып килде. Эшләгән чорда Ринат Рифгатовичның авылга ярдәме күп тиде. Төрле чараларда катнашып, материаль яклап ярдәм итеп килде. Аңа Авыл Советы һәм, авылдашлар, сезнең исемнән зур рәхмәтемне белгертәсем килә һәм исәнлек-саулык телибез.

2019 елда Татар Димскәе җирлеге Советы барлыгы 9 сессия, халык җыеннары уздырды. Сессияләрдә:

* бюджет үтәлеше, үзгәрешләр, алдагы елга бюджет кабул итү;
* төрле положениеләр,
* Уставка үзгәрешләр кертү;
* җир һәм милек өчен салымнар карарлары кабул итү кебек сораулар каралды.

 Татар Димскәе авыл җирлеге 4 авылны берләштерә: Татар Димскәе, Райлан, Суык-Чишмә һәм Сула авыллары. **Барлыгы 305 хуҗалык, пропискада 688 кеше**. Авыл җирлегендә һәрдаим 450-ләп кынә кеше яши, күбесе **өлкән яшьтәгеләр.**

 Хезмәт яшендәге 330 кешенең 23-е студент, Россия Армиясе хезмәтендә - 4 егет, Димскәй авыл җирлегендә 60 кеше эшли, калган 290-ы Бөгелмә шәһәре һәм районында яки аннан да читтәрәк эшли, эшсезләр дә җитәрлек. **2019 елда 2 бала туды, 15 кеше вафат булды.**

Халык саны

|  |  |  |
| --- | --- | --- |
|  | **01.01.2015** | **01.01.2020** |
| **Димскәй авылы** | **634** | **562** |
| **Райлан авылы** | **56** | **45** |
| **Суык-Чишмә авылы** | **90** | **81** |
| **Сула авылы** | **2** | **0** |
| **Барлыгы** | **782** | **688** |

Шәхси хуҗалыкларда маллар саны

|  |  |  |  |
| --- | --- | --- | --- |
| Поголовье | на 01.01.2019 | на 01.01.2020 | +/- к 01.01.2019 |
| КРС – всего | 91 | 82 | -9 |
| коровы | 45 |  39 | -6 |
| овцы | 118 | 93 | -25 |
| козы | 41 | 42 | +1 |
| свиньи | 6 | 8 | +2 |
| кролики | 93 | 87 | -6 |
| лошади | 3 | 2 | -1 |
| пчелосемьи | 203 | 283 | +80 |
| птица  | 809 | 900 | +91 |

Хуҗалыкларда барлыгы **82 баш эре мөгезле терлек**, шуларның **39 башы - савым сыеры**; **135 баш сарык-кәҗә, 2 баш** **ат асрала**

Елдан-ел хуҗалыкларда мал саны кими. Мал саны кимүенең төп сәбәпләре:

1) авылның картаюы,

2) яшьләрнең яхшы хезмәт хакы түли торган оешмаларда эшләве һәм аларның сыерга, ит-сөткә ихтыяҗлары булмау;

3) авылда эшләүчеләр өчен фуражның бәясе бик кыйммәт булу белән аңлатыла.

 Елга ике тапкыр ветеринарлар тарафыннан эре мөгезле терлекләрдән кан алу һәм кайбер төр чирләргә вакцинация ясау оештырылды.

 Сыерларның баш санын саклап калу өчен узган елда да, Татарстан Республикасы министрлар кабинеты карары нигезендә, һәр савым сыерына 2000 сум, савым кәҗәсенә 500 сум исәбеннән субсидия бирелде. Соңгы 2 елда акчалар һәркемнең үз счетына күчерелде.

 Эшмәкәр Галлямова Эльвира Варгасовна үзенең фермасында эре мөгезле терлек санын 50 башка җиткерде, шуның 20-е савым сыерлары. Әлеге хуҗалыктан хөкүмәткә 6100 кг ит, 60 тонна сөт тапшырылды.

 Шулай ук Райланда урнашкан сарайларда Сардин Виктор да үз эшен уңай гына алып бара. Ул ел саен мал санын арттыру өстендә эшли. Бүгенге көндә 32 баш сыер, 12 баш откорма хисаплана. Савылган сөт хөкүмәткә тапшырыла.

 Безнең авыл җирлегендә 2300,4 гектар пай җире һәм 1142,6 гектар дәүләт чәчү җирләре бар. Пай җирләрендә ООО “Агропродукт” оешмасы, дәүләт карамагындагы җирләрдә “Эко-Нива” җәмгыяте эшләде. Агропродукт җәмгыяте 2017 елдан башлап аренда хакын түли алмаган иде. Узган 2019 елда узган өч ел өчен аренда хакын икмәкләтә бирде. Өч көн буена авылда бик күңелле булды, икенче сабан-туй кебек.

 **Гражданнарның мөрәҗәгатьләре**

 Гражданнарның мөрәҗәгатьләре белән эшләү авыл җирлеге Советының мөһим конституцион хокук бурычларын башкару булып тора.

 Налогларга, пай җирләренә кагылышлы, ут янмау, чүп түгү, түкмәгән чүпкә дә квитанциядә күп суммага түләү килү кебек сораулар гел булып торды.

 14 кешегә нотариаль хезмәт күрсәтелде.

Ел дәвамында муниципаль хезмәт буларак халыкка

 111 данә - гаилә исәбе турында белешмә,

 36 данә - хуҗалык кенәгәсеннән күчермә,

 73 данә - төрле юнәлештәге белешмә язып бирелгән.

|  |
| --- |
| ДОХОДЫ БЮДЖЕТА МУНИЦИПАЛЬНОГО ОБРАЗОВАНИЯ  "ТАТАРСКО-ДЫМСКОЕ СЕЛЬСКОЕ ПОСЕЛЕНИЕ" ЗА 2019 ГОД |
| **ДОХОДЫ**  | **План** | **Факт** | % исп |
|  |
| **Налоговые доходы-всего** | **2985,80** | **3192,60** | **107** |
|  в том числе: |  |  |  |
|  налог на доходы физических лиц | 53,50 | 50,90 | 95 |
|  земельный налог | 2876,30 | 3102,70 | 108 |
|  налог на имущество физических лиц | 53,00 | 29,60 | 56 |
|  единый сельскохозяйственный налог | 3,00 | 8,00 | 267 |

**Мәктәп**

 Татар Димскәе авыл җирлегендә гомуми урта белем бирүче мәктәп уңышлы эшләп килә.

 Мәктәп бинасында “Умырзая” балалар бакчасы да урнашкан.

Бүгенге көндә мәктәптә 39 укучы укый, 11 укытучы, 6 техник хезмәткәр эшли.Балалар бакчасында 17 бала йөри, узган елга караганда 1 балага күбрәк.

Безнең мәктәп 1974 елда төзелгән иде, быел капиталь ремонт программасына наконец-то керде.Январь башыннан ук ремонт эшләре башланды. Бугенгесе көндә яңа тәрәзәләр куелды, алда ишекләр, электропроводка, спортзал идәннәрен алыштыру кебек эшләр бар эле.

 **Медицина.**

Безнең авыл җирлегендә авыруларга югары квалификацияле фельдшер Солтанова Гөлзәрә Индүс кызы зур хезмәт күрсәтә. Ашыгыч ярдәм, төрле прививкалар, процедуралар ясала, чакырулар буенча өйләргә йөри, уколлар ясый.

 **Сәүдә эше.**

Бүгенге көндә халыкка Нур һәм Дим кибете хезмәт күрсәтә. Икесе дә – шәхси кибетләр. Алар халыкны көндәлек кирәк булган товарлар белән тәэмин итеп торалар, азык-төлек һәрвакыт сыйфатлы, ассортимент бик бай, бәяләре кулай. Халык бик теләп йөри. Аларга рәхмәт сүзе әйтәсе килә, хезмәт күрсәтеп, авылдагы 8 кешене эшле иткән өчен. Райлан белән Суык-Чишмәгә атнага бер тапкыр Бөгелмәдән автолавка килә.

 **Элемтә бүлеге**

 Татарстан Почтасының Димскәй элемтә бүлеге бүгенге көндә үз вазифаларын үтәп, яхшы гына эшләп килә. Газета, журналлар, пенсияләр, түләүләр вакытында таратыла. Газ, ут, су, телефон өчен почта аша түләп була. Монда шулай ук налоглар, ГАИ штрафлары, кредитлар, акча переводлары кабул ителә.

**Мәчет**

 Авылга килеп керүгә, безне мәчетебез каршы ала. Бүгенге көндә мәчет матур гына үз эшен башкара. Барлык дини бәйрәмнәр зурлап уздырыла, халык та елдан-ел дингә күбрәк тартыла. Имам-хатыйп Яндаш хәзрәт гозер белән килгән һәр мөселманга тиешле хезмәтен күрсәтә. Мәчетебез гел шулай нурлы, азанлы булсын, әби-бабайлар гына түгел, яшьләр дә теләп йөрсен, балалар иманлы булып үссеннәр.

**Мәдәният**

 Авыл мәдәният йорты 2019 елдан хезмәткәрләргә кытлык кичерә. Өч ай клуб ябылып торды. Октябрь аеннан Олеся худрук булып килде. Шуңа карамастан бүгенгесе көндә клуб эәли, үз вазифаларын үтәп килә, төрле чаралар уздырыла, халык бик пассив булуга карамастан. Кышкы каникул вакытында Олеся балаларны экскурциягә алып баруны оештырды.Алар Лениногорск районда урнашкан, атлар үрчетү белән шөгелләнүче “Алмакай” җәмгыятенә бардылар. Анда балалар татар атларын карап, аларда йореп, татар атлары турында кызыклы лекция тыңлап бик канәгать булып кайттылар.

**Китапханә**

 Мәдәният йорты бинасына урнашкан авыл китапханәсе китап сөючеләр өчен бердәбер якты, җылы учак. Укыган кешегә татар һәм рус телләрендә китаплар да, газета-журналлар да җитәрлек, күп төрле. Китапханәче булып Хабирова Лилия эшли. Ул мәктәп балалары белән төрле чаралар, викториналар, кызыклы уеннар оештырып тора. Лилия авыл тормышында бик актив катнаша.

 23 февральдә, Ватанны саклаучылар көненә багышлап, чаңгы ярышлары уздырылды. Балаларга да, олыларга да бик ошый бу ярышлар, бик күңелле булды. Ярышта катнашканнарның барысы да бүләкләр белән бүләкләнде.

 9 майда Бөек Җиңү бәйрәмен ел да мәктәп коллективы, укучылар, авылдашлар белән һәрвакыт зурлап уздырабыз. Бессметный полк, һәйкәлгә чәчәкләр салу, матур эчтәлекле концерт программасы һәркемнең күңелен кузгатты: Бөек Ватан сугышының фаҗигасы, авырлыкларын яңартты, патриотик хисләр уятты.

 Авыл Советы узган ел беренче тапкыр бүләкләр, призлар алып, балалар сабан-туе уздырды. Балаларга бик ошады, күңелле булды. Нәкъ сабантуйдагыча төрле милли уеннар, ярышлар оештырылды. Килгән бер бала да бүләксез китмәде. Бу бәйрәмдә олылар да читтә калмады: бәйрәм тәмамлангач балалар Яндаш хәзрәт, Каримова Сырдария, Шафигуллина Рәмилә, Миннуллина Нәфисәләр китергән татлы күчтәнәчләр белән сыйландылар.

 Узган ел Авыл Советы бюджетында акча булмау, клубта 1 генә хезмәткәр булу, район сабантуена әзерләнеп һәм анда катнашып йөрү сәбәпле, балалар сабантуе белән генә чикләнеп калмакчы идек. Ләкин “сабантуйны үткәрәбез” дип халыктан акча, матур иттереп гармуннар уйнатып, җырлап, яулыклар җыеп йөрергә дип үз ихтияҗлары белән кайбер авылдашлар ярдәмгә килделәр. Болар: Шарапова Гөлназ, Миннуллин Фириз, Иркагалиев Илнур, Алтынбаевлар Раушан белән Фәйрүзә, Субханова Резидә, Ковалева Олеся, Хасиятуллин Азат һәм башакалар. Җыелган барлык акчага призлар һәм бүләкләр алып кайтып “Авыл көне” бәйрәме уздырдык.

 Әниләр көне уңаеннан, мәктәп территориясендә барлык әниләргә багышлап һәйкәл куелды. Бу изге эш Сергей Ковалев һәм Сергей Дроздов гаиләләре тырышлыгы белән эшләнелде.

 Мәктәп коллективы оештырган Яңа ел ёлкасы бәйрәме дә бик матур, күңелле узды. Чара азагында авыл Советы тарафыннан мәктәптә укучы һәрбер балага һәм күп балалы гаиләдә тәрбияләнүче һәр балага яңа ел бүләкләре таратылды (барлыгы 70 данә).

**Куркынычсызлыкны тәэмин итү**

 Халык һәм халык хуҗалыгы объектларының янгын куркынычсызлыгын тәэмин итү зур әһәмияткә ия. Бүгенге көндә авыл җирлегендә янгын сүндерү машинасы, мотопомпа, гадәттән тыш хәл килеп чыкканда тавыш бирү җайланмасы бар. Ләкин бу техника белән эшләү өчен штат та юк, акча да каралмаган. Шуңа да карамастан безнең пожар машинасы җылы гаражда тора. Машина авылдашларның матди ярдәме белән каралып, ремонтланып, бензин салынган хәлдә әзер тора.

 Язгы ташуларга әзерлек буенча ел саен добровольная спасательная команда туплыйбыз. Һәр елны март аенда учениеләр уздырабыз. Командага кергән авылдашлар су баса торган урамнарга аерым-аерым беркетелгән.

 Ел барышында һәрдаим авыллардагы урам утларына – светильникларга ревизия ясалып, ремонт эшләре башкарылып торды. Җәй айларында урам утларын реконструкцияләүне тәмамладык. Бу безнең күпернең аскы ягы Совет урамы һәм Такташ урамнары.

 Бюджет акчасын экономияләп тагын 4 контейнер сатып алынды һәм урнаштырылды.

 Димскәй авыл җирлегендә урнашкан зиратларны межевать итү, документлаштыру эшләре алып барыла. Узган ел 5 зиратны: Дәүләкән, Райлан, Суык-Чишмә, Камышлы, Сула зиратларын үлчәтеп документлаштырдык. Хәзер тагын 2-сенә: Суланың иске зираты һәм Тәвәкәлнекенә документлар ясыйлар.

 Белгәнегезчә, безнең авылда 1 май традиция буенча зур өмә көне – барлык зиратларда да чистарту эшләре башлана. Узган елны да гадәттәгечә яздан көзгә кадәр байтак өмәләр уздырылды. Чистарту, комачаулаган агачларны кисү, аларны читкә түгүдә катнашкан барлык авылашларыма зур рәхмәтемне белдерәм. Файзуллин Айрат тырышлыгы белән яз башыннан материаллар әзерләп куелып, 1 май көнне Райлан зиратында яхшы итеп 80 метр койма профнастилдан тотылды.

 Шулай ук Суык-Чишмә зиратында да коймалар алыштырылды. Башлап йөрүчесе депутат Калимуллин Айрат Әсхәт улы. Ил төкерсә күл була ди, Димскәй, Суык-Чишмә авылы кешеләре, читтә яшәүче авылдашларның матди ярдәме белән 140 метр профнастилдан койма куелды. Башлап йөрүчеләргә, өмәләрдә эшләгәннәргә, матди ярдәм итүчеләргә зур рәхмәт, исәнлек-саулык телибез.

 16 ноябрьдә узара салым түләү – самообложение буенча зур җыелыш булып узды. Көн тәртибендә Димскәй авылы зиратын профнастил койма белән тоту мәсьәләсе каралды. Җыелган халык 100% риза дип тавыш бирде. Самообложение хакын 500 сумнан билгеләдек. Бугенге көндә акча әкрен җыела, нибары 36 % җыелды. 2017 елны самообложение уздырган идек, халыктан 150 сумнан барлыгы 80 мең сум акча җыелды. Аңарга Татарстан Республикасы тагын 320 мең сум өстәп бирде, ягъни безнең җыйган 1 сумга 4 сум кушып биргән иде. Шушындый зур мөмкинлектән файдаланмыйча калып булмый.

Докладымны йомгаклап, үзебезнең депутатларларга рәхмәтемне әйтеп узасы килә. Чөнки авылыбызда узган һәрбер чара аларның матди ярдәме белән башкарыла.

 2020 ел һәр гаиләгә сәламәтлек, бәхет-шатлык, зур уңышлар, тынычлык, муллык, бәрәкәт алып килсен. Игътибарыгыз өчен зур рәхмәт.

**Быел 2020 елда эшләнәсе эшләр:**

1. 9 майда Бөек Ватан сугышында Җиңүнең 75 еллыгын тыл хезмәткәрләре, сугыш чоры балалары һәм барлык авылдашлар белән зурлап уздыру.
2. Сентябрь аенда Татарстан Республикасы Президенты сайлаулары һәм җирле үзидарә органнарына депутатлар сайлаулары узачак. Бу сайлауларда барыбызның да катнашуы сорала.
3. Октябрь аенда Бөтенроссия халык санын алу узачак. Татар Димскәе авыл җирлегендә халык санын алуны оештыру һәм бу чараны яхшы нәтиҗәләр белән башкарып чыгу.
4. Пожарный машинага су тутыру өчен елгага юл салырга һәм площадка төзергә.
5. Татар Димскәе авылына су башнясы кую.

 **КАРАР**

 Татар Димскәе җирле үзидәрә башлыгының 2019 елда социаль-икътисадый үсеше буенча хисабын тыңлап фикер алышкач,

Татар Димскәе авыл җирлеге Советы карар кылды:

 1. Татар Димскәе җирлеге үзидәрә башлыгының 2019 елда социаль-иктисадый үсеш буенча җиткергән хисабын игътибарга алырга.

 2. Атна дәвамында сессия барышында әйтелгән искәрмә һәм тәкъдимнәрне бетерүне планга кертергә һәм аны авыл Советына йөкләргә.